s*pe-ploumpidis.blogspot .com* αρ. πρωτ. 439-1-2017

**ΒΓΑΙΝΟΥΜΕ ΣΤΟΥΣ ΔΡΟΜΟΥΣ ΤΟΥ ΑΓΩΝΑ - ΟΧΙ ΣΤΟ ΑΝΤΙΛΑΪΚΟ ΠΑΚΕΤΟ ΜΕΤΡΩΝ ΤΗΣ 3ης ΑΞΙΟΛΟΓΗΣΗΣ!**

**Αντιστεκόμαστε:**

* **Να μην περάσει το χτύπημα του απεργιακού δικαιώματος**
* **Να μην περάσει το Μνημόνιο για την Παιδεία**
* **Να μην περάσει η εργατική, λαϊκή κατοικία στα χέρια τραπεζίτη**

*Συναδέλφισσες, συνάδελφοι,*

 Το Δ.Σ. του Συλλόγου μας **αποφάσισε** **ομόφωνα** **να κηρύξει την Παρασκευή 12/1/2018 στάση εργασίας τις 3 τελευταίες ώρες του πρωινού (10.45-13.15) και τις 3 πρώτες ώρες του ολοήμερου προγράμματος (13.15-16.00),** προκειμένου να υπάρξει κοινό απεργιακό βήμα δημόσιου και ιδιωτικού τομέα. Τη μέρα αυτή εκατοντάδες εργατικά σωματεία και δεκάδες Ομοσπονδίες και Εργατικά Κέντρα έχουν κηρύξει απεργία.

 Ταυτόχρονα αποφάσισε να συμμετέχει **τη μέρα αυτή** στην απεργιακή συγκέντρωση που **έχει προγραμματιστεί στον Πειραιά, στην Πλατεία Καραϊσκάκη στις 12μ.μ.** στην οποία θα συμμετέχουν κλαδικά σωματεία του ιδιωτικού και δημόσιου τομέα της περιοχής.

 Υπενθυμίζουμε ότι με προηγούμενη ανακοίνωση σάς έχει ήδη γίνει γνωστό ότι το Δ.Σ. έχει ακόμα αποφασίσει ο σύλλογος να συμμετέχει:

* Στην κινητοποίηση στα γραφεία της Περιφερειακής Δ/νσης Εκπαίδευσης Αττικής (Τσόχα 15-17) την Τετάρτη 10/1/2018 στη 1.30 μ.μ. ενάντια στο Συμπληρωματικό Μνημόνιο για την Παιδεία.
* Στην κινητοποίηση ενάντια στους πλειστηριασμούς την ίδια μέρα Τετάρτη 10/1/2018 στις 3.30 μ.μ. στο Ειρηνοδικείο Αθήνας (Κυρίλλου και Λουκάρεως 14)
* Στο συλλαλητήριο στην Ομόνοια στις 6.00 μ.μ τη Δευτέρα 15/1/2018, μέρα ψήφισης των μέτρων.

Καλούμε τους συναδέλφους να πάρουν μέρος στις στάσεις εργασίας και τις απεργιακές συγκεντρώσεις κόντρα στα εμπόδια που βάζει ο κυβερνητικός συνδικαλισμός, παλιός και νέος, σε ΓΣΣΕ, ΔΟΕ και ΑΔΕΔΥ, ώστε να μην υπάρξει κοινό απεργιακό βήμα δημόσιου και ιδιωτικού τομέα.

 **ΤΟ Δ.Σ.**

